**Rozhodnutie verejného obstarávateľa o zrušení vyhláseného verejného obstarávania.**

Identifikačné údaje verejného obstarávateľa:

*Názov organizácie:* ***CULTUS Ružinov, a.s.***

*Sídlo organizácie:* *Ružinovská 28, 820 09 Bratislava*

*IČO : 35874686*

(ďalej len „*verejný obstarávateľ*“)

Dňa 08.06.2020 verejný obstarávateľ zverejnil na svojom webovom sídle výzvu na predkladanie cenových ponúk za účelom obstarania dodávateľa na predmet zákazky: ***Vyhotovenie elektroinštalácie a systému EPS v Spoločenskom dome Nivy, veľká sála a pridružené priestory v zmysle projektovej dokumentácie.***

K vyhláseniu verejného obstarávania došlo na základe doručenej inšpekčnej správy, v zmysle ktorej bol verejný obstarávateľ zaviazaný uskutočniť výmenu elektroinštalácie a vybudovanie systému EPS vo veľkej sále a pridružených priestoroch v Spoločenskom dome Nivy na Súťažnej ulici č. 18 v Bratislave. V zmysle danej inšpekčnej správy, bez vykonania danej rekonštrukcie nebol verejný obstarávateľ oprávnený v doterajšom rozsahu užívať veľkú sálu domu kultúry. Pre zachovanie riadneho chodu kultúrneho domu teda verejný obstarávateľ pristúpil k vyhláseniu verejného obstarávania za účelom odstránenia inšpekciu zistených vád.

Následne, teda až v čase po vyhlásení predmetného verejného obstarávanie, verejný obstarávateľ dospel k zisteniu, že inšpekčná správa nie je vypracovaná v súlade so zákonom a zistené nedostatky je možné odstrániť aj iným, finančne a časovo menej náročným spôsobom. Na základe uvedeného zistenia došlo na strane verejného obstarávateľa k podstatnej zmene okolností, na základe ktorých bolo verejné obstarávanie vyhlásené.

V zmysle bodu 17 výzvy na predkladanie cenových ponúk na predmet zákazky Vyhotovenie elektroinštalácie a systému EPS v Spoločenskom dome Nivy, veľká sála a pridružené priestory v zmysle projektovej dokumentácie, je verejný obstarávateľ oprávnený zrušiť použitý postup zadávania zákazky, ak sa zmenili okolnosti, za ktorých sa toto verejné obstarávanie vyhlásilo.

S ohľadom na uvedené máme za to, že došlo k naplneniu podmienky pre zrušenie použitého postupu v danom verejnom obstarávaní, ktoré týmto rozhodnutím dnešným dňom rušíme.

O uvedenom rozhodnutí budú všetci účastníci verejného obstarávanie upovedomení.

V Bratislave, dňa 04.09.2020

Ing. František Fabián, MBA

predseda predstavenstva

člen predstavenstva